हाथियों ने पांचवें दिन भी मचाया उत्पात
बिरनीप्रखंड में हाथियों का कहर थमने का नाम नहीं ले रहा है। शनिवार 5वें दिन भी जंगली हाथियों ने जम कर उत्पात मचाया। जंगली हाथियों के कहर से एक ओर जहां किसानों को नुकसान उठाना पड़ रहा है तो दूसरी ओर घर में रात में सो रहे लोगों को भी नींद नहीं रही है। बिरनी में हाथियों का झुंड हर दिन ठिकाना बदल रहे हैं। शुक्रवार रात को हाथियों ने अपना शिकार प्रखंड के वृंदा गांव को बनाया। जहां कई किसानों के खेतों में लगे फसल बर्बाद कर दिया। कई लोगों के घर के दीवार को ढाह दिया। कई का चहारदीवारी तोड़ दिया। हाथियों के इस कहर से लोगों के बीच में भय बना हुआ है। मतवाले हाथियों ने उक्त गांव के भुनेश्वर पंडित का चहारदीवारी तोड़ दिया तो जगदीश पंडित, तिलो पंडित, चमन पंडित, प्रसादी पंडित, परमेश्वर पंडित, बासुदेव पंडित, तालो पंडित सहित कई अन्य किसानों का फसल बर्बाद कर दिया। फसल बर्बाद होने के कारण किसानों को नुकसान हुआ। किसानों ने बताया कि रात्रि को जंगली हाथियों ने सबसे पहले प्याज और गेहूं के खेती शिकार बनाया। उसके बाद घर के चहारदीवारी तोड़ा। किसानों ने विभाग से उचित मुआवजे की मांग की है। इधर वन विभाग के अधिकारी आरएन शर्मा से पूछे जाने पर उन्होंने बताया कि हाथी कहां है इसकी जानकारी तो नही हैं। लेकिन फोर्स भेजता हूं। किसानों को मुआवजा की अनुशंसा की जाएगी।
बर्बाद की फसल के पास किसान।
hin_Deva hin_Deva hin_Deva